BGRIM รายได้ Q2 เพิ่ม 11% ชี้บาทอ่อนฉุดกำไรบ/ชหด จับตา COD โซลาร์ฯ 257MW กลางปี 62!
"บีกริม" รายได้ไตรมาส 2/61 โตเด่น! "บาททรุด" กระทบชิ่งกำไรทางบัญชีหดตัว ล่าสุดจรดปากกาเซ็นซื้อหุ้น "พูเยียนโซลาร์" 257MW "ซีโอดี" มิ.ย. 62
11 ส.ค. 2561

บริษัท บี.กริม เพาเวอร์ จำกัด (มหาชน) หรือ BGRIM รายงานผลการดำเนินงานงวดไตรมาส 2/61 (รวมบริษัทย่อย) สิ้นสุดวันที่ 31 มิ.ย. 61 มีกำไรสุทธิดังนี้

โดยผลการดำเนินงานในไตรมาสดังกล่าว บริษัทมีกำไรสุทธิลดลงจากช่วงเดียวกันของปีก่อน เนื่องจากรายได้จากการก่อสร้างภายใต้ข้อตกลงสัมปทานลดลง ขณะที่มีต้นทุนขายและการให้บริการเพิ่มขึ้น โดยเป็นค่าใช้จ่ายในการขายและบริหารเพิ่มขึ้นร้อยละ 20.2 จากปีก่อน ซึ่งสาเหตุหลักมาจากการเพิ่มขึ้นของค่าใช้จ่ายในการดำเนินการของโครงการโรงไฟฟ้าที่เปิดดำเนินการเชิงพาณิชย์
อย่างไรก็ตาม แม้ว่ากำไรสุทธิตามงบการเงินไตรมาส 2/2561 จะอยู่ที่ 215 ล้านบาท ซึ่งเป็นตัวเลขตามมาตรฐานทางบัญชีจากการขาดทุนจากอัตราแลกเปลี่ยนที่ยังไม่เกิดขึ้นของเงินบาทที่อ่อนค่าลง แต่รายได้ของบริษัทยังคงเติบโต โดยไตรมาส 2/2561 บริษัทมีรายได้ 8.81 พันล้านบาท เพิ่มขึ้น 11% จากช่วงเดียวกันเมื่อปีก่อนมีกำไรสุทธิ 7.96 พันล้านบาท
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค. 2561 ถึงวันที่ 30 มิ.ย. 2561 อัตราการจ่ายปันผลเป็นเงินสด 0.15 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค. 2561 ทั้งนี้ กำหนดจ่ายเงินปันผลในวันที่ 7 ก.ย.2561
ทั้งนี้ ในส่วนของการดำเนินงานบริษัทยังคงเดินหน้าตามแผนที่วางไว้ โดยตั้งเป้าหมายมีกำลังการผลิตเติบโตไม่น้อยกว่า 25% จากปีก่อนที่ 1,646 เมกะวัตต์ มาที่ 2,091 เมกะวัตต์ ซึ่งเป็นไปตามการเปิดดำเนินการของโรงไฟฟ้าเพิ่มอีก 445 เมกะวัตต์ โดยในช่วงครึ่งปีแรกเปิดดำเนินการไปแล้ว 2 แห่ง ส่วนช่วงที่เหลือของปีจะเปิดดำเนินการ โรงไฟฟ้าอมตะ บี.กริม เพาเวอร์ (ระยอง) 5 กำลังการผลิต 133 เมกะวัตต์ นอกจากนี้ยังมี โรงไฟฟ้าพลังงานแสงอาทิตย์ 7 โครงการ กำลังการผลิตรวม 31 เมกะวัตต์ และโรงไฟฟ้าพลังน้ำ 1 โครงการในสปป. ลาว กำลังการผลิต 15 เมกะวัตต์
ขณะที่ล่าสุดวานนี้ (10 ส.ค.61) ที่ประชุมคณะกรรมการบริษัทมีมติอนุมัติลงนามในสัญญาซื้อขายหุ้นสามัญร้อยละ 80 ในโครงการ โรงไฟฟ้าพลังงานแสงอาทิตย์โครงการพูเยียน (Phu Yen) จังหวัดพูเยียน ประเทศเวียดนาม มูลค่า 1.06 พันล้านบาท โดยได้กำหนดผลตอบแทนการลงทุนจากเงินลงทุนในส่วนทุน (EIRR) ขั้นต่ำไม่น้อยกว่าร้อยละ 12
สำหรับโครงการดังกล่าวมีกำลังการผลิตติดตั้ง 257 เมกะวัตต์ (กำลังการผลิตตามสัญญา 214.16 เมกะวัตต์) กับกลุ่มบริษัท Truong Thanh Viet Nam Group Joint Stock Company (TTVN) ซึ่งเป็นพันธมิตรทางธุรกิจที่มีชื่อเสียงในประเทศเวียดนาม โดยโครงการดังกล่าวอยู่ระหว่างกระบวนการลงนามสัญญาซื้อขายไฟฟ้าระยะเวลา 20 ปี กับการไฟฟ้าเวียดนาม (EVN) โดยมีอัตราขายไฟฟ้า 9.35 ดอลลาร์เซนต์ต่อกิโลวัตต์-ชั่วโมง (0.0935 เหรียญสหรัฐ) ซึ่งจะเปิดดำเนินการเชิงพาณิชย์ภายในเดือนมิถุนายน 2562
ตามการรายงานข่าวก่อนหน้านี้ : ชัดแล้ว BGRIM อัดงบฯพันล้านบุกโซลาร์เวียดนาม 215MW ปักธง COD กลางปีหน้า!